ANUNCIO RELATIVO A DECLARACIÓN DA NON APLICACIÓN DA SUSPENSIÓN DE PRAZOS DECRETADA POLA DISPOSICIÓN ADICIONAL TERCEIRA DO REAL DECRETO 463/2020 EN RELACIÓN COA EXPOSICIÓN PÚBLICA DO EXPTE. DE APROBACIÓN DO ORZAMENTO MUNICIPAL PARA O EXERCICIO 2020
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 20/04/2020)

Aprobado inicialmente en sesión ordinaria do Pleno deste Concello, de data 9 de marzo de 2020, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Visto que o anuncio de aprobación inicial foi insertado no BOP nº 54 do 18 de marzo de 2020. Visto o Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, na súa disposición adicional terceira, regula a suspensión dos prazos administrativos, determinando que se suspenden termos e interrómpense os prazos para a tramitación dos procedementos das entidades do sector público. O Pleno do Concello de Caldas de Reis, na sesión plenaria extraordinaria celebrada o 8 de abril de 2020 acordou: Declarar a non aplicación da suspensión de prazos decretada pola Disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 de dita disposición adicional, ó tratarse de o orzamento da entidade local, é o documento administrativo onde se determina o importe máximo do gasto que se pode autorizar por parte da Corporación, resulta imprescindible para o bo funcionamento dos servizos. Que se publique novamente o anuncio da aprobación inicial do orzamento para o exercicio 2020 según o acordo de pleno de 9 de marzo de 2020, por prazo de quince días nos mesmos termos que anuncio inicial, mediante anuncio no Boletín Oficial da Provincia de Pontevedra a efectos de presentación de reclamacións polos interesados. Considerar elevados a definitivos os acordos determinados no pleno de data 9 de marzo en relación a aprobación do orzamento no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia e taboleiro de anuncios, xunto co cadro de persoal. Remitir copia á Administración do Estado e da Comunidade Autónoma do Orzamento municipal definitivamente aprobado. Durante devandito prazo poderá ser examinado por calquera interesado nas dependencias municipais, mediante a solicitude de cita previa a efectos de adoptar as medidas sanitarias oportunas, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://caldasdereis.sedelectronica. gal]. DOCUMENTO ASINADO ELECTRONICAMENTE